Mir aui si Teil vor e Gsöuschaft  und es geit ire Gsöuschaft,  weme würklech e Gsöuschaft wott si  und nid eifach numen  e Gruppe vo Gsundbätter,  oder e Huufe vo Egoischte,  vo Abzocker, vo  Individualischte,  Säubschtverwürklecher und Säubschtsüchtige,  sondern i e richtigi Gsöuschaft,  wemen auso e richtigi Gsöuschaft wott si,  de geits ou um Aawäseheit,  ums Use-go, usen uf d Stross,  usen uf d Plätz,  usen i d Öffentlechkeit,  use zu den angere Mönsche,  use go luege,  was i däm Quartier,  was i deren Ortschaft,  was uf dere Wäut los isch.